OpenLLM-France/wikimedia huggingface dataset:
# Cal Font (Solsona)

Cal Font és una construcció de Solsona catalogada com a Bé Cultural d'Interès Local.

## Descripció

Edifici entre mitgeres situat a la plaça de Sant Pere, de planta baixa i dues plantes, té la façana esgrafiada atribuïda a August Font, encara que segurament són anteriors. La datació de l'edifici podria ser del segle xvii, encara que molt modificada durant el segle xix. Té un pas sota muralla fins al Vallcalent i tenia una antiga torre de la muralla annexada a la façana de migdia. Destaquen els sis caps de biga de la barbacana. El parament de la planta baixa és de pedra picada.

## Història

Va ser la casa familiar de l'arquitecte August Font i Carreras, que va fer a Solsona el cambril del Claustre i altres cases de famílies nobles com Ca l'Aguilar.
Es va restaurar el 1961 per a ubicar-hi una oficina de la Caixa, nom amb el qual encara es coneix l'edifici.

## Referències

* 1 2 3 «Cal Font». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
# Fernando Verdes Montenegro y Castro

Fernando Verdes Montenegro y Castro Baamonde Sanjurjo y Teureiro de Lago (San Xoán de Sistallo, Galícia, 23 d'abril de 1682 - 11 d'agost de 1741) va ser un noble i polític espanyol actiu durant els regnats de Felip V i Lluís I d'Espanya.
De família gallega, el seu pare va ser Francisco Verdes Montenegro i la seva mare Antonia de Castro Baamonde. Casat el 4 d'agost de 1678 a San Mamed de Oleiros, amb María Jacinta Gayoso y Lemos, el matrimoni va tenir successió. Va ser nomenat cavaller de l'Orde de Calatrava el 12 de setembre de 1716.
Va ser membre del consell reial, al Consell Suprem d'Índies. Situat posteriorment en càrrecs de caràcter econòmic i fiscal, va ser tresorer del Regne de València, i el 1724 va ser designat superintendent d'Hisenda, i secretari del Despatx Universal d'Hisenda des del 24 de gener fins al 4 de setembre d'aquell any, substituint al marquès de Campoflorido, per decisió del marquès de Grimaldo, durant el curt regnat de Lluís I. Va intentar modificar el funcionament de la Tresoreria Major, que havia estat una de les innovacions de Felip V i els seus ministres durant la Guerra de Successió, dedicada a controlar les caixes del tresor de l'exèrcit a províncies. Verdes va intentar situar el càrrec de tresorer major sota el control d'Hisenda perquè fins llavors havia estat controlat des de diverses secretaries. El projecte es va veure truncat, primerament per l'oposició del tresorer major amb el suport d'altres secretaris i, finalment, per la mort de Lluís i la tornada de Felip V, que va destituir a Verdes. No obstant això, aquest càrrec el tornaria a ocupar al final de la seva vida, entre el 13 de gener de 1740 i el 27 de febrer de 1741.

## Referències

* 1 2 3 Cadenas y Vicent, Vicente. Caballeros de la orden de Calatrava que efectuaron sus pruebas de ingreso durante el siglo XVIII (en castellà). Madrid: Ediciones Hidalguia, 1987. ISBN 84-00-06454-2.
* 1 2 3 «La iconografía de los titulares de Hacienda. Los precedentes» (en castellà). Ministeri d'Hisenda d'Espanya. Arxivat de l'original el 29 d’abril 2014. [Consulta: 28 abril 2014].
* ↑ «Fernando Verdes Montenegro» (en castellà). Fundación Casa Ducal de Medinaceli. [Consulta: 28 abril 2014].
* ↑ Escudero, José Antonio. Los orígenes del Consejo de Ministros en España (en castellà). Madrid: Editorial Complutense, 1979, p. 65. ISBN 84-7491-595-3.
* ↑ Dubet, Anne «La construcción de un modelo de control de la hacienda en el primer tercio del siglo XVIII. El proyecto de José Patiño (1724-1726)» (en castellà). De Computis. Revista Española de Historia de la Contabilidad, 16, 2012, pàg. 12-13. Arxivat de l'original el 2016-03-03 [Consulta: 28 abril 2014]. Arxivat 2016-03-03 a Wayback Machine.
# Ulomyia cognata

Ulomyia cognata és una espècie d'insecte dípter pertanyent a la família dels psicòdids que es troba a Europa: les illes Britàniques, França, Alemanya, Finlàndia, Itàlia, Àustria, Txèquia, Eslovàquia i Hongria.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Jan Jezek & Wolfgang Schacht, 2006. Moth Flies from Bavaria (Diptera, Psychodidae). Band 27, Heft 38: 477-484. ISSN 0250-4413.
* ↑ Jukka Salmela, Olli Autio & Jari Ilmonen, 2007. A survey on the nematoceran (Diptera) communities of southern Finnish wetlands. Memoranda Soc. Fauna Flora Fennica 83:33–47.
* ↑ Craneflies of Finland Arxivat 2016-07-30 a Wayback Machine. (anglès)
* ↑ Jan Jezek i Josef Hájek, 2007. Psychodidae (Diptera) of the Orlické hory Protected Landscape Area and neighbouring areas with descriptions of two new species from the Czech Republic. Acta Entomologica Musei Nationalis Pragae. Vol. 47, pp. 237-285. ISSN 0374-1036.
* ↑ Jan Jezek, 2006.Psychodidae (Diptera) of the Jeseníky Protected Landscape Area and its environs with descriptions of two new Berdeniella species from the Czech Republic. Acta Entomologica Musei Nationalis Pragae. Vol. 46, pp. 151-192. ISSN 0374-1036.
* ↑ Diptera of CZ & SK (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ GBIF (anglès)
* ↑ PESI (anglès)
# Ramon Colado

Ramon Colado (segle xix) fou un obrer picapedrer, sindicalista i un dels fundadors de la UGT. El dia 29 d'octubre de 1888 va ser elegit tresorer del primer Comitè Nacional. Va assistir al segon congrés de la UGT celebrat a Vilanova i la Geltrú del 30 d'octubre a l'1 de novembre de 1890, i va ser reelegit tresorer del Comitè format després d'aquest congrés, però el 16 de desembre de 1890 hagué de dimitir perquè la societat que representava (la Societat de Picapedrers) es va donar de baixa de la UGT. El va substituir Felip Tatché.
# Dòlar de Belize

El dòlar de Belize (en anglès Belize dollar o, simplement, dollar) és la moneda de Belize. El codi ISO 4217 és BZD. Normalment s'abreuja $, o BZ$ per diferenciar-lo del dòlar dels Estats Units i d'altres tipus de dòlars. Se subdivideix en 100 cents.
La primera vegada que va aparèixer el dòlar a l'Hondures Britànica fou en forma de bitllets el 1855. El 1885 va substituir la lliura esterlina com a unitat monetària de la colònia, amb emissió pròpia de monedes i bitllets. El dòlar tenia llavors un valor de 4 xílings i 2 penics, és a dir, una lliura equivalia a 4,80 $.
Emès pel Banc Central de Belize (Central Bank of Belize), en circulen monedes d'1, 5, 10, 25 i 50 cents i d'1 dòlar, i bitllets de 2, 5, 10, 20, 50 i 100 dòlars.

## Taxes de canvi

* 1 EUR = 2,90 BZD (24 d'abril del 2011)
* 1 USD = 1,99 BZD (24 d'abril del 2011)

## Vegeu també

* Dòlar
* Dòlar dels Estats Units

## Enllaços externs

* (anglès) Banc Central de Belize Arxivat 2014-02-10 a Wayback Machine.
# Materense Oppidum

Materense Oppidum fou una de les trenta ciutats lliures (oppida libera) de Zeugitana. Modernament es va dir Matter. A la costa propera hi havia una badia anomenada Sisara Palus.

## Referències

* ↑ Materense Oppidum a Dictionary of Greek and Roman Geography (1854). William Smith, LLD, Ed.
# Valle de Losa

Valle de Losa és un municipi de la província de Burgos a la comunitat autònoma de Castella i Lleó. Forma part de la comarca de Las Merindades. Limita al nord amb Mena i Àlaba; al sud amb Tobalina; a l'est amb la Junta de Villalba de Losa; i a l'oest amb la Junta de Traslaloma i Medina.

## Demografia

Evolució demogràfica :
| 1991 | 2000 | 2001 | 2002 | 2003 | 2004 | 2005 | 2006 | 2007 |
| 741 | 670 | 665 | 651 | 631 | 621 | 611 | 610 | 612 |
# Ramon Chisvert Ballester

Ramon Chisvert Ballester (L'Eliana, 1939), més conegut com a Gat I, va ser un jugador professional de pilota valenciana, en la modalitat d'Escala i corda. Fill d'un famós jugador de carrer i germà de Gat II. Al trinquet excel·lí com a "mitger" durant els anys 60 i 70, on era considerat el millor mitger dels trinquets valencians. A finals dels 70 passa a fer de "punter", i fou marxador del Trinquet de Pelayo.
Va formar part de la generació de pilotaris de L'Eliana formada pel seu germà, Ricardet, Julio, Alberto, Locheta i Juan Montserrat. De jove va despuntar com a jugador de futbol, però va rebutjar ofertes professionals per tal de dedicar-se a la pilota.
Gat I tenia un fort colp de volea, tenia potència i un estil elegant.

## Palmarès

* Campió Nacional d'Escala i corda: 1966, 1973 i 1980
* Subcampió Nacional d'Escala i corda: 1974, 1975 i 1982

## Referències

* 1 2 3 Joc de Pilota, historia de un deporte valenciano - Alberto Soldado. Diputació de València, 1998. ISBN 84-923378-1-8
* ↑ Chisvert, Noèlia «Històries de la pilota a l'Eliana». Llibre de Festes de l'Eliana, 2001, pàg. 45-48.
# Dryocopus

Dryocopus és un gènere d'ocells de la família dels pícids (Picidae). Són grans picots que habiten en ambdues Amèriques i Euràsia. Una de les espècies, el picot negre, hom pot presentar a la zona nord dels Països Catalans.

## Taxonomia

Molts autors han considerat aquest gènere format per entre 6 i 8 espècies. Modernament alguns autors han separat les espècies americanes en un gènere diferent: Hylatomus (Baird, SF, 1858). La classificació del Congrés Ornitològic Internacional versió 13.2, 2023 considera 6 espècies, totes elles del gènere Dryocopus.
* Gènere Dryocopus, amb tres espècies:
** picot negre de les Andaman (Dryocopus hodgei).
** picot negre pitblanc (Dryocopus javensis).
** picot negre eurasiàtic (Dryocopus martius).
** picot negre llistat (Dryocopus lineatus).
** picot negre nord-americà (Dryocopus pileatus).
** picot negre del Chaco (Dryocopus schulzii).

## Referències

* ↑ F Gill, D Donsker et P Rasmussen (Eds). 2023. IOC World Bird List (v13.2). doi : 10.14344/IOC.ML.13.2.
# Materia medica

Materia medica (llatí per a «substància curativa») és el conjunt de coneixements sobre les propietats terapèutiques de qualsevol substància que es faci servir per guarir, és a dir les medicines. El terme materia medica va ser utilitzat des de l'època de l'Imperi Romà fins al segle xx. Antany, moltes universitats tenien una «càtedra de Matèria Mèdica» però a poc a poc l'expressió tradicional va ser substituït pel sinònim farmacologia per a indicar la ciència i farmacopea per al codi oficial dels medicaments.
Aquest terme deriva del títol d'un llibre d'un metge de l'antiga Grècia, Dioscòrides Pedani del segle i, anomenat De materia medica, en grec: Περὶ ὕλης ἰατρικῆς. S'ha traduït a l'àrab el 1244. El 1537 es va publicar a París una edició en llatí amb el títol Pedanii Dioscoridis Anazarbei De medica materia libri sex per Simon de Colines, Dionysius Corronius, Jean Ruel i Miguel Servet.

## Vegeu també

* Compendi de Matèria Mèdica, una materia medica xinesa del 1578

## Referències

* ↑ «Materia medica». Gran Enciclopèdia Catalana. Barcelona: Grup Enciclopèdia Catalana.
* ↑ «El paper de l'Acadèmia de Medicina». Col·legi Oficial de Metges de Barcelona. «Josep Canet Pons (1758-1832) […] va regentar la càtedra de Matèria Mèdica a Cervera l'any 1784 […]»
* ↑ Vegeu per exemple: Foix i Gual, Joan Baptista. Curso de Materia Médica ó de Farmacología traducido del que escribió en francés F. Foy,[…] Refundido y arreglado por el Dr. D. Juan Bautista Foix y Gual. Catedratico de Terapeútica y Materia Médica […] (en castellà). Barcelona: Imprenta de J. Verdaguer, 1838.
* ↑ Bujosa, Francesc. «Pròleg». A: Jaume Mercant. La farmàcia de la Cartoixa de Valldemossa. Palma: Editorial Olañeta, 5 d'agost de 2009.
* ↑ «Dioscòrides Pedani (40 dC - 90 dC)». Museu d'Història de Catalunya, s.d. [Consulta: 22 octubre 2020].
* ↑ Ferrà i Martorell, Miquel «Matèria mèdica (1244)». dBalears, 08-03-2005. Arxivat de l'original el 2020-10-26 [Consulta: 22 octubre 2020].
* ↑ «Pedanii Dioscoridis Anazarbei De medica materia libri sex» (llibre electrònic). Biblioteca Complutense. [Consulta: 22 octubre 2020].

## Bibliografia

* Morelon, Régis; Rashed, Roshdi. Encyclopedia of the History of Arabic Science. 3. Routledge, 1996. ISBN 0-415-12410-7.
# Pennywise

Pennywise és un grup de punk rock americà format el 1988. El seu nom prové de la novel·la de terror de Stephen King, It, en la qual Pennywise el Pallasso Ballarí és un monstre. El 1989, en la formació inicial de la banda s'incloïen els següents components: Jim Lindberg (veus), Fletcher Dragge (guitarra), Byron McMackin (bateria) i Jason Thirsk (baix).

## Lletres

Les lletres de Pennywise tenen dos temes principals: Protesta Política (per exemple la canço 𝘙𝘦𝘷𝘰𝘭𝘶𝘵𝘪𝘰𝘯 " Revolució" en Català). I en "coses de la vida" (Per exemple la canço 𝘙𝘦𝘢𝘴𝘰𝘯𝘴 𝘵𝘰 𝘣𝘦𝘭𝘪𝘷𝘦 " Raons per a creure" en Català).

## Discografia

| Any | Àlbum | Discogràfica |
| 1991 | Pennywise | Epitaph |
| 1993 | Unknown Road | Epitaph |
| 1995 | About Time | Epitaph |
| 1997 | Full Circle | Epitaph |
| 1999 | Straight Ahead | Epitaph |
| 2001 | Land of the Free? | Epitaph |
| 2003 | From the Ashes | Epitaph |
| 2005 | The Fuse | Epitaph |
| 2008 | Reason to Believe | Epitaph |
| 2012 | All or Nothing | Epitaph |
| 2014 | Yesterdays | Epitaph |
| 2018 | Never Gonna Die | Epitaph |

### EPs

* A word from the Wise - 1989
* Wildcard - 1992

### Singles

* Homesick - 1993
* Same Old Story - 1995
* Society - 1997
* Alien - 1999
* Victim of Reality - 2000
* Fuck Authority - 2001
* Divine Intervention - 2001
* My God - 2002
* Yesterdays - 2003
* Disconnect - 2005
# Fairview (Montana)

Fairview és una població dels Estats Units a l'estat de Montana. Segons el cens del 2000 tenia 709 habitants.

## Demografia

Segons el cens del 2000, Fairview tenia 709 habitants, 310 habitatges, i 184 famílies. La densitat de població era de 285,2 habitants per km².
Dels 310 habitatges en un 29% hi vivien nens de menys de 18 anys, en un 47,4% hi vivien parelles casades, en un 7,7% dones solteres, i en un 40,6% no eren unitats familiars. En el 38,7% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,5% tenia menys de 18 anys, un 6,1% entre 18 i 24, un 26,7% entre 25 i 44, un 22,6% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 94 homes.
La renda mediana per habitatge era de 26.023 $ i la renda mediana per família de 33.125 $. Els homes tenien una renda mediana de 24.000 $ mentre que les dones 18.125 $. La renda per capita de la població era de 13.235 $. Aproximadament l'11,1% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Un helvası

Un helvası (dolç de farina) són unes postres tradicionals de la cuina turca, fetes amb farina de blat, sucre, llet, vainilla, mantega o oli de cuinar. De vegades es decoren amb pinyons o nous i generalment se serveixen amb la forma d'una pilota de rugbi. Es menja a tot Turquia, però té un lloc especial en la cuina de Çankırı. Un helvası també té un efecte especial en creences populars de paramedicina, ja que es fa servir per a alleugerir alguns dolors. A més a més, és un dolç que s'ofereix als que venen a donar la condolença a una casa on s'ha mort algú. També es fa un 'helvası' per a la primera nit de la Şeker Bayramı.

## Vegeu també

* İrmik helvası
* Öküz helvası
* Peynir helvası
* Un kurabiyesi

## Referències

* ↑ http://www.yemektarifleri-sitesi.com/un-helvasi-tarifi Arxivat 2015-05-02 a Wayback Machine.
* ↑ Nimet Berkok; Kâmil Toygar Kadına özgü: kadın araştırmacılardan derlemeler ve araştırmalar. Türk Halk Kültürünü Araştırma ve Tanıtma Vakfı, 2007. ISBN 978-975-7878-21-6.
* ↑ Mehmet Aydın. Konya merkezindeki manevi halk inançlarının dinler tarihi ve din fenomenolojisi açısından değerlendirilmesi. Selçuk Üniversitesi İlahiyat Fakültesi Dinler Tarihi Anabilim Dalı, 2006. ISBN 978-975-97046-7-4.
* ↑ Kırkbudak: Anadolu halk inançları araştırmaları. Kırkbudak, 2006.
* ↑ Priscilla Mary Işın. Gülbeşeker: Türk tatlıları tarihi. Yapı Kredi Yayınları, 2008. ISBN 978-975-08-1499-0.
# René Blum (polític)

René Blum (Esch-sur-Alzette, 17 de febrer de 1889 - Ciutat de Luxemburg, 25 de desembre de 1967) fou un polític, jurista i diplomàtic luxemburguès, membre del LSAP. Va ser diputat a la Cambra de Diputats des de 1918 fins a 1937, quan va ser nomenat ministre del govern. Va ser breument el president de la Cambra, a partir de 1925 fins a 1926.
Al govern, Blum va tindre els càrrecs de Ministre de Justícia, Ministre de Transports i d'Obres Públiques abans de l'esclat de la Segona Guerra Mundial. Després de la guerra, Blum es va exercir com a ambaixador a la Unió Soviètica (1944-1955).
# Edina (Minnesota)

Edina és una població dels Estats Units a l'estat de Minnesota. Segons el cens del 2000 tenia 47.425 habitants.

## Demografia

Segons el cens del 2000, Edina tenia 47.425 habitants, 20.996 habitatges, i 12.870 famílies. La densitat de població era de 1.162,6 habitants per km².
Dels 20.996 habitatges en un 26,5% hi vivien nens de menys de 18 anys, en un 53,8% hi vivien parelles casades, en un 5,8% dones solteres, i en un 38,7% no eren unitats familiars. En el 34% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,91.
Per edats la població es repartia de la manera següent: un 22,9% tenia menys de 18 anys, un 4,4% entre 18 i 24, un 23,6% entre 25 i 44, un 26,5% de 45 a 60 i un 22,7% 65 anys o més.
L'edat mitjana era de 44 anys. Per cada 100 dones de 18 o més anys hi havia 79,7 homes.
La renda mitjana per habitatge era de 66.019 $ i la renda mediana per família de 93.496 $. Els homes tenien una renda mitjana de 67.011 $ mentre que les dones 41.742 $. La renda per capita de la població era de 44.195 $. Entorn del 2% de les famílies i el 3,3% de la població estaven per davall del llindar de pobresa.

## Poblacions properes

El diagrama següent mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Edina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Maurice Dunand

Maurice Dunand, nascut el 4 de març de 1898 a Loisin (Alta Savoia) i va morir a la mateixa ciutat el 23 de març de 1987, fou un arqueòleg francès especialitzat en l'Antic Orient Pròxim, qui es va exercir com a director de la Missió Arqueològica Francesa al Líban. Va excavar els anys 1924-1975 a Biblos. Segons el Jean-Pierre Thiollet, l'autor de Je m'appelle Byblos (El meu nom és Biblos), «és gràcies a ell, als seus esforços i la col·laboració dels equips que va dirigir, que Biblos va ser clar en el seu conjunt (...) El material descobert amb raó es pot considerar únic per al coneixement de la religió i de l'art fenici, sinó de totes les influències que han permeat aquest lloc durant segles.».
Maurice Dunand va emetre el sil·labari de Biblos en la seva monografia Byblia Grammata, publicat el 1945.
Va dividir el Neolític del Pròxim Orient en tres etapes basades en nivells de capes de Biblos. Des del 1963 també va excavar el temple d'Eshmun prop del Sidó.
Durant la Guerra Civil Libanesa, va deixar el Líban, portant amb si els seus arxius, que es van mantenir a la Universitat de Ginebra, però finalment van ser retornats al Líban.

## Notes i referències

* ↑ Je m'appelle Byblos, J-P Thiollet, H & D, Paris, p. 252.

## Vegeu també

* Necròpolis reial de Biblos
# Penobsquisita

La penobsquisita és un mineral de la classe dels borats. S'anomena així per la seva localitat tipus: Penobsquis, al Canadà.

## Característiques

La penobsquisita és un borat de fórmula química Ca₂Fe$^{2+}$[Cl|B$_9$O$_{13}$(OH)₆]Cl·4H₂O. Cristal·litza en el sistema monoclínic. La seva duresa a l'escala de Mohs és 3. Segons la classificació de Nickel-Strunz, la penobsquisita pertany a «06.GB - Filononaborats, etc.» juntament amb els següents minerals: studenitsita, preobrazhenskita i walkerita.

## Formació i jaciments

És un mineral molt rar; es forma a partir de la dissolució d'halita durant la perforació d'evaporites marines. La penobsquisita és el membre que es troba per damunt de l'halita en algunes seqüències evaporítiques. Es troba associada a halita, sel·laïta, fluorita, boracita, hilgardita, pringleïta, trembathita, brianroulstonita, hematita i malaquita. S'ha descrit només en dues localitats, ambdues a Nova Brunswick, al Canadà.

## Referències

* ↑ «Penobsquisite» (en anglès). Mindat. [Consulta: 7 novembre 2015].
* 1 2 Barthelmy, Dave. «Penobsquisite Mineral Data». [Consulta: 4 juny 2017].
* ↑ «Penobsquisite» (en anglès). Handbook of Mineralogy. Arxivat de l'original el 2012-05-26. [Consulta: 5 juny 2017].
# Roy Fisher

Roy Cromwell Fisher (Seattle, Washington, 16 de desembre de 1968) és un exjugador de bàsquet nord-americà. Amb 2.03 d'alçada, jugava en la posició d'aler.

## Carrera esportiva

Es va formar a la Universitat de Califòrnia a Berkeley, jugant a l'NCAA. Després de dues temporades a la CBA, el 1993 va fitxar per l'OAR Ferrol de la lliga ACB, on jugaria tota la temporada i faria uns grans números. L'any següent fitxaria pel FC Barcelona Banca Catalana, on seria tallat per Corey Crowder en el mes de març. La temporada 1995-96 jugaria al Joventut de Badalona, i després jugaria una temporada a la lliga israeliana, amb el Maccabi Ramat Gan. El 1997 tornaria a la lliga espanyola per jugar al León Caja España, on jugaria fins al 1999.

## Referències

* ↑ «Roy Fisher: El psicólogo de Seattle» (en castellà). Endesa Basket Lover, 29-01-2013 [Consulta: 7 juliol 2018].
* ↑ Roy Fisher jugador a l'ACB
# Ribate El Kheir

Ribate El Kheir (àrab: رباط الخير, Ribāṭ al-Ḫayr; amazic estàndard marroquí: ⴰⵀⵔⵎⵓⵎⵎⵓ, Ahrmummu) és una comuna rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 16.739 persones. Es deia Ahermoumou fins que fou reanomenada pel rei Hassan II després de l'intent de cop d'estat del 10 de juliol de 1971.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Telquel-online.com
# Ectadiosoma

Ectadiosoma és un gènere monotípic d'arnes de la família Crambidae. Conté només una espècie, Ectadiosoma straminea, que es troba a Austràlia, on s'ha registrat a Queensland.

## Referències

* ↑ «GlobIZ search». Global Information System on Pyraloidea. [Consulta: 22 febrer 2019].
* ↑ Lepidoptera Larvae of Australia
# Maria Dolors Prieto Soria

Maria Dolors Prieto Soria (Barcelona, 1972) és una exjugadora catalana de waterpolo.
Membre del Club Esportiu Mediterrani, es proclamà dues vegades campiona de Lliga espanyola (1990 i 1992). Fou internacional amb la selecció espanyola de waterpolo en quatre ocasions.

## Referències

* ↑ «Maria Dolors Prieto Soria». Enciclopèdia de l'esport català. Barcelona: Grup Enciclopèdia Catalana.